Pupăza din tei
2026-06-14 11:00 - 12:00 (Europe/Bucharest) | Teatrul pentru copii și tineret Colibri, Calea București, nr. 56, Craiova, Dolj, România
Pupăza din Tei (4+)
Scenariul și regia Cristian Mitescu
Scenografia Eugenia Tărășescu-Jianu
Orchestrația muzicală Viorel Andrinoiu
Asistent de regie și coregrafia Ionuț Sergiu Anghel
Distribuția: Marin Fagu, Andreea Ionescu, Adriana Ioncu, Oana Stancu
Preț bilet: 13 lei / pers.
Biletele se pot procura de la Agenţia Teatrului Colibri, astfel: luni în intervalul orar 09:00 – 17:00, joi și vineri între 08:00 – 12:00 / 16:00 – 20:00, sâmbătă între 09:00 – 13:00 / 15:00 – 19:00, iar duminică între 10:00 – 13:00. Marți și miercuri agenția este închisă! Mai multe informații se pot obține la tel: 0251.412.473.
După începerea spectacolului, accesul în sală nu mai este permis! Persoanele care au bilete și întârzie le pot reprograma la următoarele spectacole.

Ultimul bărbat de pe pământ
2026-06-15 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
După mii de râsete provocate în toată țara cu deja celebrele comedii „Bărbații la 40, Femeile la 43”, „Coaste din viața lui Adam”, ”Dragostea durează 8 ani” și „Cum se face”, regizorul Octavian Strunilă vine cu o nouă comedie: „Ultimul bărbat de pe Pământ”.
O mână de supraviețuitori ai unei pandemii din anii 2030, ultimii oameni rămași pe Pământ, caută să reconstruiască o nouă lume. Și cum să o înceapă mai bine dacă nu cu organizarea unor alegeri?

Doar că…
unul dintre candidați nu vrea să fie președinte, o soție cicălitoare vrea, prin orice mijloace, să devină prima doamnă, un geniu bețiv încurcă întreaga campanie electorală, iar doi tineri îndrăgostiți au descoperit combustibilul necesar pentru a porni mașina timpului și acțiunea se petrece in anul 2050.
„Ultimul bărbat de pe Pământ” este un spectacol în care umorul și sensibilul naturii umane, sub bagheta lui Octavian Strunilă, promit încă o comedie spumoasă.
Regie și scenariu: Octavian Strunilă
Scenografie: Clara Pop
Coregrafie: Oana Strunilă
Distribuție: Octavian Strunilă, Paul Ipate, Monica Odagiu, Dana Dembinski, Emil Măndănac, Andrei Dodo Cojanu/Ștefan Radu, Anastasia Preotu/Denisa Oprea
Vârsta minimă de acces la spectacol este 12 ani!

Expoziție temporară Casa Memorială Elena Farago
2026-06-16 09:00 - 17:00 | Dolj
Biblioteca Județeană „Alexandru și Aristia Aman” anunță deschiderea unei expoziții speciale, realizată prin efortul comun al echipelor de la Casa Memorială „Elena Farago” și Colecții Speciale. Expoziția temporară este găzduită chiar în incinta Casei Memoriale „Elena Farago”, edificiu de patrimoniu emblematic, restaurat prin PNRR, în cadrul unui program derulat de Consiliul Județean Dolj. Aceasta va fi disponibilă publicului larg în perioada 16 iunie – 26 iunie 2026, de luni până vineri, în interval orar 9.00 – 17.00.
Expoziția este plasată în inima modernă a Casei, într-un spațiu nonconformist. Acest loc a fost regândit acum ca hub multifuncțional și spațiu polivalent de creație. Este un mediu dinamic, ce transformă vizita la muzeu într-o experiență inedită pentru toate categoriile de vârstă.
Proiectul expozițional reunește un valoros fond de corespondență originală, olografă, structurat pe două paliere tematice distincte:

Palierul familial: Acest segment reliefează universul intim și profunzimea legăturilor afective din cadrul familiei Farago. Documentele expuse pun în lumină armonia și tandrețea relațiilor dintre părinți, Elena și Francisc, și copiii acestora, Coca și Mihnea.
Palierul oficial: Această secțiune este dedicată corespondenței instituționale și profesionale. Ea reflectă dinamica și natura interacțiunilor culturale dintre Elena Farago și colaboratori de seamă ai epocii.

Discursul muzeografic o plasează în plan central pe Elena Farago, reliefând o dublă ipostază: aceea de figură maternă dominată de atașament și, în egală măsură, de intelectual de calibru al culturii române.
Pentru a facilita receptarea mesajului documentar, o parte semnificativă din epistole a fost transcrisă, oferind vizitatorilor o lectură accesibilă.
Vă invităm cu drag să ne treceți pragul în această clădire istorică reînnobilată! Este o șansă unică de a descoperi pagini de aur din trecutul nostru cultural.

Lansare trilogia Haiganu
2026-06-16 17:00 - 18:30 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Universul întunecat al trilogiei Haiganu, semnată de Marian Coman, se întregește odată cu apariția romanului „Tristețea Zeilor”, cel de-al treilea și ultimul volum al seriei, ilustrat de Andrei Moldovan. Odată cu publicarea acestei cărți, imprintul n’autor anunță și reeditarea primelor două volume, „Fluviul Șoaptelor” și „Furia Oarbă”, în ediții revizuite și adăugite.
Cu această ocazie vă așteptăm marți, 16 iunie 2026, de la ora 17:00, la Biblioteca Județeană „Alexandru și Aristia Aman” Dolj, unde Marian Coman va dialoga cu Petrișor Militaru.
Despre serie:
Seria Haiganu, începută în benzile desenate HAC! și „înconjurată de propria mitologie”, este, așa cum remarcă Eli Bădică, coordonatoarea imprintului n’autor, „o dovadă a apetenței ieșite din comun a autorului de a construi universuri întregi care nu seamănă cu nimic altceva, care rup bariere, care reimaginează lumile cu care am putea fi familiarizați. (…) Pentru că, pe o fundație solidă, desprinsă din scrierile lui Creangă, Marian Coman topește mituri și folclor, rugăciuni, bocete și letopisețe, toarnă erudiție și livresc, țese multiple planuri, se joacă cu limitele (sub)genurilor, mută basmul în secolul XXI, aduce în prim-plan personaje în straie noi, vine cu ritmuri alerte și dileme mai vechi decât timpul, adaugă nuanțe peste nuanțe. Și-și creează astfel un univers cu totul și cu totul al său. Și, deși atipice în parcursul scriitorului, cele trei romane care pot fi încadrate, la rigoare, în subgenul grimdark fantasy, se supun aceluiași crez nestrămutat în puterea poveștilor de a ne salva. Și sunt literatură în adevăratul sens al cuvântului.”

Crossover coral clasic / jazz
2026-06-18 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
JOI – 18 IUNIE 2026 – 19:00CROSSOVER CORAL/ CLASSIC JAZZCu participarea studenților Universității Naționale de Muzică București
Dirijori• ALEXANDRA SOLONCA (anul II Master – stilistică dirijorală)• GEORGE POPESCU (anul IV – dirijat cor academic)• FLORIAN COSTEA
CORALA ACADEMICĂ A FILARMONICII OLTENIA• SAMUEL GUIU, CORINA STĂNESCU (pian)• FLORIN DAVIȚOIU (percuție)• RADU RUSOIU (contrabas)—————Program:• Felicia Donceanu: Făcătură• Sabin Pautza: Lacul• Dan Buciu: Visare• Henk Badings: Trois chansons bretonnes• Radu Paladi: Flăcăruia• Bob Chilcott: Nidaros Jazz Mass• Duke Ellington arr. Marius Sireteanu: Sacred concert

Fête de la Musique, ediția a II-a
2026-06-19 17:00 - 18:30 | Electroputere Parc Mall, Calea București, nr. 80, Craiova, Dolj, România
Vineri, 19 iunie, de la ora 17:00, zona de evenimente Electro se transformă într-un spațiu al muzicii, al bucuriei și al întâlnirilor frumoase, în cadrul celei de-a doua ediții a Fête de la Musique, organizată de Alliance Française de Craiova,
Elevii Liceului de Arte Marin Sorescu – Craiova, conduși de prof. Adrian Ghidiceanu, vor pune în acorduri muzicale atmosfera inconfundabilă a începutului de vară.
Intrarea este gratuită. 🎶 Elevii participanti:
Ghidiceanu Levi, clasa a IV a, vioara
Repertoriu:
-G.H. Fiocco – Allegro
-Leo Portnoff- Fantezia rusa
-C. Seitz – Concertul nr 1 in Sol major
Pascu Nicolas, clasa a VI-a, chitara
Repertoriu:
-Les Adieux de Fernando Sor
-Sakura de Yuquijiro Yokoh
Ghidiceanu Ruben, clasa a XII a pian, flaut
Repertoriu:
Fr. Chopin – studiile op.25, nr. 10, 12
J.S. Bach
Fr. Chopin- Scherzo
L.v. Beethoven – Sonata
Imnul Europei

Concert simfonic Timeless Ararat, dirijor Gheorghe Costin
2026-06-19 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 19 IUNIE 2026, ORA 19:00TIMELESS ARARATORCHESTRA SIMFONICĂ A FILARMONICII „OLTENIA” DIRIJOR: GHEORGHE COSTIN SOLIST: ARSEN PETROSYAN (duduk, ARMENIA)————În program:– Mihaela Vosganian: „Timeless Ararat” pentru duduk și orchestră – primă audiție– Piotr Ilici Ceaikovski: Simfonia nr. 4 în Fa minor, op. 36

Expoziție de fotografie „Ia, aripă spre absolut" – ediția a V-a
2026-06-20 11:00 - 17:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește sâmbătă, 20 iunie 2026, la ora 11.00, cea de-a V-a ediție a expoziției „Ia, aripă spre absolut” – ediția a V-a, un eveniment dedicat frumuseții, simbolismului și valorii identitare a iei românești.
Vernisajul va fi moderat de Andrada Cojocaru, președinta Uniunii Ziariștilor Profesioniști din România, filiala „Tudor Arghezi” Dolj, iar despre specificul iei în regiunea Olteniei vor susține intervenții prof. univ. dr. habil. Gabriela Rusu Păsărin, de la Universitatea din Craiova, și Mirabela Petrache, creator popular din Tismana, păstrătoare a unor autentice comori ale artei tradiționale
Expoziția conține lucrări realizate de 33 de artiști fotografi din Craiova, din țară și din diaspora românească:
✓Rucsandra Silvia Călin (Craiova)
✓Silviu Cristian Mirescu (Craiova)
✓Ion Claudiu Nețoiu (Baia de Aramă – MH)
✓Mihaela Eleonora Cojocaru (Craiova)
✓Andi Marian Voicu (Craiova)
✓Livia Corcoveanu (Craiova)
✓Daniela Iancu (Slatina – OT)
✓Paul Segal (Jerusalem – ISR)
✓Bogdan Ioan Tătaru (Craiova)
✓Ionelia Nucă (Craiova)
✓Oana Maria Țigănilă (Craiova)
✓Cristina Marcu (Craiova – student)
✓Ovidiu Urziceanu (Calafat – DJ)
✓Valerian Cruceru (Motru – GJ)
✓Sebastian Constantinescu (Craiova – student)
✓Adriana Bursuc (Craiova)
✓Maria Cristina Boșoteanu (Craiova)
✓Gina Potârcă (Craiova)
✓Monica Olteanu (Craiova – student)
✓Cristian Tiberiu Floriganță (Craiova)
✓Alexandra Agop (23 August – Constanța)
✓Cătălin Arcu (Florești – Cluj)
✓Ioan Ciubotaru (Râmnicu – Vâlcea VL)
✓Marian Plaino (București)
✓Mariana Scubli (Sighetul Marmației – SM)
✓Petre Dalea (Reșița – CS)
✓Mircea Furdu (București)
✓Sergiu Vințan (Vulcan – HD)
✓Ramona Iolanda Bucșa (Cluj-Napoca)
✓Daniela Monica Sălăgean (Cluj-Napoca)
✓Ovi D. Pop (Oradea)
✓Diana Pălădescu (Iași)
✓Gabriel Amarandei (Iași)
Atmosfera culturală și identitară a manifestării va fi întregită prin momente muzicale oferite de interpreții de muzică populară Manuela Motocu și Liviu Dică, din cadrul Secției de Folclor „Maria Tănase” a Teatrului pentru Copii și Tineret Colibri.
Organizată în apropierea Sânzienelor și a Zilei Universale a Iei, expoziția „Ia, aripă spre absolut” este mai mult decât o expoziție. Este o celebrare a identității, o întâlnire cu frumusețea autentică și o invitație de a redescoperi, prin fir și ac, legătura profundă dintre om și rădăcinile sale.

Super Eroinele @Electroputere Parc Mall
2026-06-20 16:00 - 19:00 | Electroputere Parc Mall, Calea București, nr. 80, Craiova, Dolj, România
Pe 20 și 21 iunie, te invităm la un weekend plin de aventură, energie și distracție pentru întreaga familie! Pregătește-te să întâlnești personaje emblematice din universul DC, să participi la jocuri interactive, să te bucuri de spectacole și să descoperi activități pentru toate vârstele.
📍 ElectroPutere Mall – Zona de evenimente
🕓 Începând cu ora 16:00
📅 SÂMBĂTĂ, 20 IUNIE
🦸 16:00 – 16:30 – Defilarea personajelor DC Comics
🧪 16:00 – 17:00 – Show demonstrativ de științe
🎨 16:00 – 19:00 – Pictură pe față & baloane
🎯 17:00 – 19:00 – Jocuri și provocări alături de Superman și Supergirl
📅 DUMINICĂ, 21 IUNIE
⚽ 16:00 – 17:00 – Întâlnire cu leoaicele Universitatea Craiova, demonstrații și momente speciale dedicate sportului și spiritului de echipă
🎨 17:00 – 19:00 – Pictură pe față & baloane
🦸 17:00 – 19:00 – Jocuri, dansuri și activități interactive alături de Superman și Supergirl

Două zile pline de energie, personaje îndrăgite și activități care îi vor ține pe cei mici în centrul acțiunii. Vino cu familia și prietenii și pregătește-te pentru un weekend cu superputeri la Electro!

Piticul Picior-Șchiop
2026-06-20 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
Teatrul pentru Copii și Tineret Colibri vă invită sâmbătă, 20 iunie 2026, ora 18:00, în Sala Studio, la spectacolul interactiv „Piticul Picior-Șchiop” (3+), adaptare după Frații Grimm, scenariu, regie și costume de Adriana Ioncu, pe care o regăsim și în distribuție, alături de Emanuel Popescu. În anumite momente, micii spectatori vor putea participa direct la desfășurarea acțiunii, spectacolul fiind conceput special pentru a le stimula imaginația și implicarea.
„Piticul Picior-Șchiop” a mai fost prezentat anul acesta la Teatrul Colibri chiar de Ziua Internațională a Marionetiștilor și Păpușarilor (21 martie), bucurând numeroși copii și primind foarte multe aplauze.
Biletele se pot procura de la Agenția instituției din Calea București nr. 56, astfel: luni în intervalul orar 09:00 – 17:00, joi și vineri între 08:00 – 12:00 / 16:00 – 20:00, sâmbătă între 09:00 – 13:00 / 15:00 – 19:00, iar duminică între 10:00 – 13:00. Marți și miercuri agenția este închisă! Preț bilet: 13 lei / pers.
Mai multe informații se pot obține la tel.: 0251.412.473.

După începerea spectacolelor, accesul în sală nu mai este permis! Persoanele care au bilete și întârzie le pot reprograma la următoarele spectacole.

Stand-Up Comedy politic cu Serghei - „Apucăm lipsa?"
2026-06-21 21:00 - 22:30 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Stand-Up Comedy politic cu Serghei – „Apucăm lipsa?”
Enoteca Social Bar, Craiova
Calea București
duminică, 21 iunie, ora 21:00 acces de la 20:00
Simțiți că lumea se sfârșește? Că ne ducem dracu’ toți? Nu-i așa că dacă te uiți la știri ai impresia că vine sfârșitul lumii? Ei bine… Serghei e aici să vă liniștească: nu e chiar atât de rău.…E mai rău.
Dar dacă tot se prăbușește planeta, măcar să râdem puțin înainte. Un show de stand-up comedy despre anxietatea colectivă, haosul din jurul nostru, politica românească, social media și sentimentul ăla că trăim permanent într-un breaking news. Pentru că poate nu putem salva lumea. Dar măcar putem face mișto de ea.
Biletele pot fi prezentate atât în format fizic (print) cât și în format digital (pe telefon).
Te informăm că la evenimentele noastre accesul persoanelor sub 16 ani nu este permis.

Expoziție de pictură „Chipuri sub semn” - Delia Zorzoliu
2026-06-24 12:00 - 17:00 | Galeriile Cromatic, str. Al. Macedonski, nr. 28, Craiova, Dolj, România
Vă invităm să fiți alături de noi și de artista Delia Zorzoliu în povestea „Chipuri sub semn” !
Ziua de Sânziene a anului 2026 aduce în fața publicului craiovean expoziția de pictură intitulată „Chipuri sub semn”, a artistei Delia Zorzoliu, membră a Uniunii Artiștilor Plastici din Marea Britanie.
Vernisajul va avea loc miercuri 24 iunie 2026 la ora 12,00 la Galeriile „Cromatic” ale Centrului Județean de Cultură și Artă Dolj – Secția pentru Conservarea și Promovarea Culturii Tradiționale.
Despre expoziția sa, al cărei subtitlu este „Simboluri cusute din portul tradițional românesc” artista spune: „Expoziția este inspirată de cusăturile românești întâlnite pe portul nostru tradițional.
În lucrările mele le-am mutat pe chip, ca simbol al legăturii profunde dintre om și tradiție.
Fiecare figură din această colecție nu este un portret. Este un purtător de memorie. În lucrările mele semnele nu apar ca ornament, ci ca urme ale unui loc, ale unei apartenențe. Ele spun de unde venim, chiar și atunci când nu mai știm exact.
Prin culoare și gest am încercat să le aduc mai aproape de prezent, fără să le pierd sensul. Fiecare lucrare rămâne o legătură între trecut și ceea ce suntem acum.”

Craiova se îmbracă în ie – ediția a XII-a
2026-06-24 13:00 - 22:00 | Parcul Nicolae Romanescu, Craiova, Dolj, România
Teatrul pentru copii și tineret Colibri – Secția Folclor „Maria Tănase“, în parteneriat cu Primăria, Consiliul Local al Municipiului Craiova, Muzeul Olteniei Craiova și Centrul Județean de Cultură si Artă Dolj organizează cea de-a XII-a ediție a evenimentului „Craiova se îmbracă în ie“, miercuri, 24 iunie 2026, când sunt sărbătorite Sânzienele și este celebrată Ziua Universală a Iei, zi care a debutat în 2013 la inițiativa comunității online „La Blouse Roumaine“.
Și în acest an, iubitorii costumului popular sunt așteptați în număr mare, îmbrăcați în ie, la parada portului popular din Parcul „Nicolae Romanescu“.
Evenimentul „Craiova se îmbracă în ie“ va cuprinde, pe lângă parada portului popular, un spectacol folcloric de excepție, susținut de artiștii Secției Folclor „Maria Tănase” și invitații săi – ansambluri artistice de amatori, expoziții și ateliere.
Program Craiova se îmbracă în ie – ediția a XII-a
Între orele 13:00-22:00, în zona Foișor vizitatorii vor putea admira:

Aleea OLTENEASCĂ, ce va cuprinde expoziția de costume populare din Colecția

Etnografică Liviu Olteanu, muzeograf la Muzeul Olteniei, secția etnografie – Casa Băniei;

Prezentare de îmbrăcăminte tradițională cu fetele din Grupul folcloric Grecești-

Cernătești, Dolj, care vor scoate din lada de zestre cele mai frumoase costume populare pentru a încânta publicul craiovean.

Prezentare de obiecte vechi care se regăsesc în gospodăria țărănească
Demonstrație de OPINCĂRIT– vechi meșteșug care se păstrează în județul Dolj;

Între orele 16:00-22:00, în Foișor vor avea loc ateliere interactive demostrative susținute de:

Grupul “Oltenia coase ie” și
“Ghergheful Adelei” by Adriana Șotea

Ateliere unde și cei mici și cei mari sunt invitați să descopere arta cusutului
tradițional și să afle cum se realizau odinioară modelele cusute manual pe ii. Participanții vor învăța tehnici simple de cusut și vor crea modele inspirate din motive populare autentice.

Atelier de decorare cu tehnica șervețelului. Motive tradiționale românești.

Atelierul propune o incursiune în universul artei decorative prin utilizarea tehnicii
șervețelului (decoupage), o tehnică accesibilă și atractivă pentru participanți de toate vârstele. Activitatea este inspirată de Ziua Iei și valorifică motivele tradiționale românești întâlnite pe cămășile populare, în cusături și în ornamentica populară. Coordonatorul atelierului, Octavia Hantea

Între orele 18:00 – 18:30, adunarea participanților pentru Parada IEI, la intrarea în Parcul Nicolae Romanescu;
Ora 18:30 – PARADA IEI, care se va desfașura în Parcul Nicolae Romanescu pe traseul Intrare Parc – Coloane – Zona Lac (Debarcader) – Zona Foișor – Teatrul de Vară;

Ora 19:00 – spectacol pe scena Teatrului de Vară cu Ansambluri Folclorice din
Oltenia și artiștii Teatrului pentru Copii și Tineret Colibri – Secția Folclor “Maria Tănase” și ai Centrului Județean de Cultură si Artă Dolj – Secția Ansamblul de dans popular “Maria Tănase”.

Evenimentul promovează valorile culturale românești și aduce în atenția publicului frumusețea portului popular, transmis din generație în generație cu dăruire și respect.

Grădina cu Sânziene · Festival urban · Ediția I
2026-06-25 10:00 - 21:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Grădina cu Sânziene｜Festival urban｜Ediția I
24 – 28 iunie 2026

În 2024 am pornit timid, pe drumul zânelor, cu o ediție pilot conturată în jurul temei A Midsummer Night’s Dream. Am plecat de la ideea că Festivalul Urban Grădina cu Sânziene își propune să fie o celebrare a naturii și a mitologiei, atât românești, cât și universale, printr-o întâlnire a artelor vizuale.
În toată agitația urbană am realizat că avem nevoie de momente de respiro, astfel Grădina cu Sânziene devine un refugiu al liniștii, chiar în mijlocul orașului, unde natura poate fi văzută, ascultată și simțită.
Plantele au o viață tăcută. Cresc, înfloresc, și la un moment dat se ofilesc, fără să își piardă frumusețea și sensul, fără să facă zgomot, având propriul lor ritm. Ce ne învață ele? Frumusețea existenței în sine. Ne învață despre răbdare, despre ritmul firesc al vieții, despre faptul că nu tot ce este valoros trebuie să fie strident.
Această ediție își propune să aducă oamenii mai aproape de această lecție tăcută pe care ne-o predă natura. Să încetinim, să observăm și să redescoperim sensul lucrurilor simple, între rădăcinile lumii rurale, pulsul urban și ecoul discret al misticului.
Scopul Festivalului Urban Grădina cu Sânziene este acela de a milita pentru conștientizarea importanței peisagisticii în mediul urban, atât ca știință, cât și ca artă, și aplicarea ei în beneficiul comunității.

PROGRAM
Miercuri, 24 iunie 2026:
20:00 – Deschidere Grădina cu Sânziene
Vernisaj expoziție florală Șoaptele florilor in ritm urban
Inaugurare Rhizomatic – mini-grădină urbană

Joi, 25 iunie 2026:
10:00 – 21:00 – Expoziție florală Șoaptele florilor in ritm urban
10:00 – 21:00 – Silent Reading Rave – răsfățul lecturii
19:00 – 20:30 – Cu capul în flori – atelier de coronițe, 15+ (10 locuri)

Vineri, 26 iunie 2026:
10:00 – 21:00 – Expoziție florală Șoaptele florilor in ritm urban
10:00 – 21:00 – Silent Reading Rave – răsfățul lecturii
18:00 – 19:00 – Atelier de grădinărit cu plante aromatice, 7+ (10 locuri)
19:30 – 20:30 – Spații care se simt – atelier de peisagistică multisenzorială, 15+

Sâmbătă, 27 iunie 2026:
10:00 – 21:00 – Expoziție florală Șoaptele florilor in ritm urban
10:00 – 21:00 – Silent Reading Rave – răsfățul lecturii
18:00 – 19:30 – Atelier de grădinărit cu plante aromatice, 7+ (10 locuri)
20:00 – April Hub – 10 ani

Duminică, 28 iunie 2026:
10:00 – 21:00 – Expoziție florală Șoaptele florilor in ritm urban
10:00 – 19:00 – Silent Reading Rave – răsfățul lecturii
18:00 – 20:00 – Atelier de grădinărit pentru polenizatori, 7+ (10 locuri)

*Participarea la ateliere se face în limita locurilor disponibile.

Cu sprijinul: Muzeul Cărții și Exilului Românesc;
Parteneri: Artesana, Editura Litera, April – Floral & Event Design, April Creative Studio, Facultatea de Horticultură Craiova.

Asociația April Hub a luat naștere în 2016, desfășurând o serie de proiecte atât la nivel local, cât și european, printre care InstaCraiova, The Festival, proiect premiat la Gala Tineretului din România sau Citizenship Lab II – Green Edition, proiect premiat la Gala Societății Civile.

Lansare de carte „Moș Fane – Ultimul drum”, de Dragoș Florinel Marogel
2026-06-26 17:00 - 18:30 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” vă invită vineri, 26 iunie 2026, la lansarea volumului „Moș Fane – Ultimul drum”, semnat de scriitorul Dragoș Florinel Marogel. La eveniment vor fi prezenți reprezentanții Editurii Cristian PlusArt, precum și invitații speciali: Rodica Nicoleta Ion, Ramona Monica Tudorache precum și interpretul Ion Marogel.
„Aflat la a doua sa carte, Dragoș Florinel Marogel construiește în volumul de față un veritabil roman modular în care fiecare povestire este un episod ce completează destinul unui personaj central, devenit simbol al lumii rurale aflate în destrămare.
Prin drumul lui Moș Fane spre un azil, cartea deschide o amplă călătorie prin memoria satului românesc, unde oameni, întâmplări și legende se împletesc într-un univers profund melancolic și poetic. Personajele care apar de-a lungul drumului — bătrâni singuratici, oameni ai câmpului, soldați, femei uitate de lume sau figuri aproape mitice — alcătuiesc împreună imaginea unei comunități suspendate între realitate, amintire și fabulos.
Cartea este scrisă într-un limbaj dens, poetic și profund vizual. Multe fragmente au o forță cinematografică remarcabilă. Scenele nu sunt descrise, ci aproape sculptate în lumină și întuneric. Cititorul vede, aude și simte frigul, ploaia, noroiul, trosnetul lemnului ud sau liniștea grea a câmpului. Există o plasticitate a imaginii care amintește, pe alocuri, de realismul magic est-european sau de proza rurală mitologizată din literatura sud-americană, însă rădăcinile acestei cărți rămân profund românești.
Moș Fane – Ultimul drum este una dintre acele cărți rare ce se așază lent în sufletul cititorului, asemenea unei povești spuse iarna târziu, la lumina unei lămpi, într-o casă veche, în timp ce afară plouă peste o lume care dispare încet.” – Cristian Dumitru, director al Editurii Cristian PlusArt.
Evenimentul va avea loc începând cu ora 17.00, în sala „Acad. Dinu C. Giurescu” a Bibliotecii Județene.

Concert simfonic Dialogul Titanilor Verdi-Beethoven-Brahms - Închiderea stagiunii 2025-2026
2026-06-26 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 26 IUNIE 2026, ORA 19:00 – Închiderea stagiuniiDIALOGUL TITANILOR: VERDI*BEETHOVEN*BRAHMSORCHESTRA SIMFONICĂ A FILARMONICII „OLTENIA”
DIRIJOR: MIHNEA IGNAT SOLIST: MIHAI DIACONESCU (pian)————-În program:– Giuseppe Verdi: Uvertura operei „Nabucco”– Ludwig van Beethoven: Concertul nr. 4 în Sol major pentru pian și orchestră, op. 58– Johannes Brahms: Simfonia nr. 2 în Re major, op. 73

Tango Meets Opera
2026-06-28 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
TANGO MEETS OPERA ( Gala de Tango Argentinian) – este spectacolul de tango pe care vi-l propunem pentru seara de 28 iunie, in minunata sală a Filarmonicii Oltenia din Craiova.
Avem bucuria să aducem in fața dumneavoastră un concept de spectacol inedit și savuros în acelasi timp, care îl are in centru pe tenorul de talie internațională, HECTOR LOPEZ MENDOZA.

O voce puternică și rafinată , vă invită să ascultați cele mai frumoase lucrări ale genului, un omagiu adus muzicii de tango argentinian în toată splendoarea lui. Vă dezvăluim că indrăgitul tenor a făcut cunoștință cu muzica de tango argentinian din tinerețe, așadar suntem onorați de a-l avea alături si de a ne bucura împreună de fascinantul tango argentinian.
Veți regăsi în repertoriul orchestrei celebrele tango-uri care au sedus generații întregi, un tur de forță prin cele mai frumoase lucrări ale epocii de aur și până la misteriosul tango nuevo al lui Astor Piazzolla, dar si din perioada de aur a tango-ului argentinian.
„Cluj Tango Orchestra” este formată din muzicieni români profesioniști, membrii ai Operei Naționale din Cluj-Napoca, Opera Maghiară, Colegiul de Muzică „Sigismund Todută” si ai Academiei Naționale de Muzică „Ghe. Dima”.
Aceasta concertează in parteneriat cu Opera Națională Română din Cluj-Napoca și cu Ambasada Republicii Argentina în România.
Cu o vastă experiență scenică, atât pe scenele Filarmonicilor din țară, cât și a festivalurilor de tango argentinian din România și din străinătate, aceștia aduc, în fața publicului larg, magia muzicii de tango argentinian, devenind un etalon al acestui gen muzical in România.
Invitat special:
HECTOR LOPEZ MENDOZA – tenor
Tenorul Hector Lopez Mendoza și-a început studiile la Conservatorul Național de Muzică din Ciudad de Mexico, unde a studiat violoncelul, saxofonul, dirijatul și vocal (sub îndrumarea profesorilor de canto Francisco Araiza și Irma Gonzalez). A obținut o bursă de la SIVAM (Societatea Internațională pentru Valori Artistice Mexicane), care i-a oferit oportunitatea de a studia cu maeștri precum Renata Scotto, Enrique Patrón, Teresa Rodriguez, Nico Castel, Denise Massé și Joan Dornemann. A cântat în Mexic, Statele Unite, Spania, Italia și în alte țări cu dirijori precum Plácido Domingo, Enrique Patrón, Alfredo Silipigni, Enrique Ricci, Cristian Mandeal și Christian Badea.
În 2003, a câștigat Concursul Internațional de Canto Carlo Morelli, obținând o bursă pentru Portland Opera Performance Institute, unde a lucrat cu Tito Capobianco, Justino Díaz, Shirley Verret, Daniel Orlando și David Lofton, printre alții.
Profesorii săi de la Academia alla Scala din Milano au inclus pe Dante Mazzola, Enza Ferrari, Umberto Finazzi și Marco Gandini.
În 2004, la invitația renumitului tenor român Ludovic Spiess, a început să lucreze la Opera Națională din București, unde a fost invitat de atunci și a debutat în Europa în „La traviata”.
A fost, de asemenea, un oaspete regulat la Opera Națională din Moldova, Chișinău, la Opera na Zamku (în Szczecin, Polonia), la Orchestra Radio București, la Filarmonica George Enescu și în alte locuri. În plus față de studiile cu Spiess la București, a studiat și cu Cornel Stavru, alt mare tenor român, și a participat la cursuri de măiestrie cu Viorica Cortez, Ion Piso, Ionel Pantea, Eduard Tumagian, Nelly Miricioiu, Kaludi Kaludov și Sorina Munteanu.

CLUJ TANGO ORCHESTRA
IRINA INDREI – pian (Colegiul de Muzică” Sigismund Toduţă” și Opera Maghiară Cluj-Napoca)
Absolventă a Academiei Naționalede Muzică din Cluj-Napoca, cu o activitate scenică diversă, iubitoare a muzicii de tango și pasionată a lucrărilor de Astor Piazzolla, Irina este „motorul” armonic si ritmic al orchestrei. Este un instrumentist complet, cu o bogată experiență scenică, actualmente fiind profesor titular la Colegiul de Muzică „S. Toduță”, catedra pian și pianist corepetitor la Opera Maghiară Cluj-Napoca, deasemenea doctorandă a Academiei de Muzică „ Gheorghe Dima „ in specializarea Muzică de Tango Argentinian .
Aranjamente pian – Julian Agustin Caeiro (aranjor al Filarmonicii del Tango BsAs) , Iulia Merca ( Opera Națională Romănă Cluj-Napoca si Wim Wurman(Catedra de Tango din Rotterdam-Olanda).
SORIN ROBERT INDREI – bandoneon
Absolvent al Facultății de Muzică din București, membru fondator al Asociației „Cluj Tango Orchestra”, Robert este primul român care cântă la bandoneon în cadrul unei orchestre. Se specializează în mod constant în arta bandoneonului, fiind cursant al profesoarei Yvonne Hahn – Franța și al maestrei Adelin Pais – Argentina, având o evoluție frumoasă în ultimii ani pe scenele festivalurilor de tango argentinian din România. De peste 6 ani este muzicianul care se ocupă de management-ul orchestrei, cu un număr impresionant de peste 170 de concerte puse in scenă în toată țara.
EMANUEL ELCEAN – contrabas ( Academia de Muzică Cluj-Napoca)
Licențiat în contrabas la Academia Națională de Muzică ”Ghe. Dima” din Cluj-Napoca, este un obișnuit al scenelor și al sălilor de concerte încă din perioada liceului. Cu o tehnică frumoasă și precisă, acesta împlinește suportul armonic al orchestrei. Spune despre el ca nu și-ar mai vedea viața altfel decât alături de contrabasul lui.
Colaborator al unor Filarmonici de renume internațional precum „Filarmonica de stat Transilvania „ , „,Filarmonica de Stat Sibiu „ , „,Filarmonica Brasov” sau „ Filarmonica de stat Târgu Mureș „, Emanuel este un pilon de bază al orchestrei noastre de tango. Deasemenea face parte și din Orchestra Regală de Tineret.
ADRIAN LUP – violoncel ( Colegiul de Muzică „ Sigismund Toduță- Cluj Napoca)
Începe studiile instrumentului la vârsta de 9 ani. A absolvit Liceul de Muzică „Sigismund Toduță” din Cluj-Napoca, precum și studiile universitare și de master în cadrul Academiei Naționale de Muzică „Gheorghe Dima” din Cluj-Napoca. Pe parcursul formării sale artistice a studiat cu profesori precum Gabriel Rîpă și Maria Mărginean, beneficiind totodată de îndrumarea artistică a violoncelistului Octavian Lup. A participat la numeroase masterclass-uri susținute de violonceliști de renume, printre care Marin Cazacu.
Activitatea sa artistică include colaborări cu orchestre precum New Hope Orchestra și Young Famous Orchestra, precum și o colaborare de doi ani cu Filarmonica de Stat Satu Mare. Este laureat al mai multor concursuri naționale și internaționale și participant la olimpiade de specialitate. În prezent activează ca profesor de violoncel la Liceul de Muzică „Sigismund Toduță” din Cluj-Napoca.
SARA VĂDAN – Vioară ( Colegiul de Muzică „Sigismund Toduță)

In ciuda vârstei fragede, tânăra violinistă este recunoscută la nivel național ca un artist cu o interpretare matură si cu o trăsătură violonistică cu totul specială, aspecte care o fac să fie prezentă pe scenele importante alături de artisti de talie națională si internațională.
Este concertmaestru al Orchestrei Simfonice a Colegiului de Muzică „Sigismund Toduță” și membră a Orchestrei Regale de Tineret a Filarmonicii de Stat Transilvania, precum și a Orchestrei Junior din cadrul proiectului Tinerimea Română.
A susținut concerte și recitaluri în numeroase proiecte artistice și festivaluri, printre care concerte la Konzerthaus Berlin alături de YMTE Symphony Orchestra sub bagheta dirijorului Sebastian Weigle, apariții cu SoNoRo Musikland String Orchestra dirijată de Diana Ketler, recitaluri în cadrul programului SoNoRo Interferențe, precum și concerte ca solistă alături de Orchestra de Cameră Cluj și Orchestra Simfonică a Colegiului de Muzică „Sigismund Toduță”. A participat, de asemenea, la Festivalul Mozart, la proiectul Young Famous Orchestra și la recitaluri în cadrul masterclassului IconArts de la Brașov.
Este laureată a numeroase concursuri naționale și internaționale, printre care Concursul Internațional „Città di Massa”, Concursul Național „Lira de Aur”, concursurile „Timotei Popovici”, „Do-Mi-Sol”, „Viva la Musica”, „Șansă Egală”, „Tinere Talente”, „Ada Ulubeanu” și concursul internațional „Master of Strings”. A fost distinsă cu Bursa SoNoRo Interferențe (2025) și este câștigătoare a Galei de excelență „10 pentru Cluj” la categoria Arte individuale.
TANGO MEETS OPERA este marcă înregistrată a Asociației Cluj Tango Orchestra.
Gazda acestui spectacol este FILARMONICA OLTENIA CRAIOVA, un pol de cultură al orașului care nu mai are nevoie de prezentare.
Vor dansa pentru dumneavoastră Ramona Cristina-Ghiță si Baluse Zardi de la Asociația Tango Craiova. Un cuplu de dansatori absolut spectaculosi, efervescenti si cu o tehnică impecabilă. Asociația Tango Craiova ia naștere la inițiativa instructoarei de tango Ramona Cristina-Ghiță, astfel Craiova intră in clubul de elită al școlilor de tango argentinian din România, punând pe harta tarii excelența in interpretarea scenică a tango-ului argentinian.
Bilete online pe platforma iabilet.ro si la Casieria Filarmonicii Oltenia!
Minorii au acces gratuit la acest spectacol dacă sunt însoțiți de un adult plătitor de bilet.
Tango-ul argentinian face parte din patrimoniul cultural imaterial UNESCO și este considerat un fenomen universal.
Vă așteptăm cu drag in povestea noastră de tango argentinian!

Cineplexx Classics - Pirații din Caraibe: Cufărul Omului Mort
2026-06-29 19:30 - 22:00 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă „Pirații din Caraibe: Cufărul Omului Mort” la doar 15 lei biletul!

Cineplexx Classics revine pe 29 iunie cu al doilea film din celebra serie „Pirații din Caraibe”, iar prețul biletului este doar 15 lei! Reîntâlnește-te cu Jack Sparrow și Davy Jones la Cineplexx și trăiește aventura din „Cufărul Omului Mort” pe marele ecran!

Ahoy! Ești gata de o nouă aventură epică alături de cel mai excentric căpitan din istoria cinematografiei? În urma succesului de public de vara trecută la primul film „Pirații din Caraibe” din cadrul programului Cineplexx Classics, fanii se pot bucura anul acesta de al doilea capitol: Cufărul Omului Mort!
Jack se trezește din nou prins într-o intrigă supranaturală: are o datorie de plătit legendarului Davy Jones, înfricoșătorul stăpân al adâncurilor și căpitan al corabiei-fantomă The Flying Dutchman. Timpul se scurge rapid, iar dacă nu găsește o cale de scăpare, îl așteaptă o eternitate de servitute blestemată. Iar în toată această nebunie îi atrage și pe Will Turner și Elizabeth Swann, cărora le strică complet planurile de căsătorie!
Această proiecție unică le permite fanilor francizei să se reîntoarcă la emoțiile primei vizionări sau să descopere pentru prima dată farmecul plin de aventură și umor specific regiei lui Gore Verbinski. De la nelipsitele bătălii navale spectaculoase, la dialogurile pline de spirit și intrigile supranaturale, fiecare scenă te ține cu sufletul la gură. Pe 29 iunie ai ocazia perfectă de a experimenta din nou – sau pentru prima dată – magia unui film care a scris istorie, cu un preț special de doar 15 LEI biletul, doar la Cineplexx!
Cu o distribuție care-i include pe Johnny Depp în rolul lui Jack Sparrow, Orlando Bloom ca Will Turner, Keira Knightley ca Elizabeth Swann și Bill Nighy ca Davy Jones, Pirații din Caraibe: Cufărul Omului Mort rămâne un film ce va fascina generații fiindcă a redefinit cum vedem aventura modernă la cinema.
Cineplexx Classics îți oferă șansa de a trăi din nou fiorul aventurii pe mare, așa cum merită – pe marele ecran! Așa că nu mai aștepta, locurile se vor ocupa cât ai zice „pește”! Oferta este disponibilă în toate locațiile Cineplexx – Băneasa, Titan, Craiova, Sibiu, Satu Mare și Târgu Mureș, doar în data de 29 iunie, ora 19:30.
Biletele sunt disponibile în avans pe site-ul oficial www.cineplexx.ro, aplicația gratuită de mobil Cineplexx România și la casele de bilete ale cinematografului. Locurile sunt limitate, așa că grăbește-te să îți iei biletele pentru tine și gașca ta!

Povestea unei lumi apuse. Cultura eneolitică Sălcuța
2026-06-30 09:00 - 17:00 | Muzeul Olteniei – Secția Istorie și Arheologie, Str. Madona Dudu, nr. 14, Craiova, Dolj, România
🏺 Povestea unei lumi apuse. Cultura eneolitică Sălcuța
⏳În urmă cu mai bine de 6.000 de ani, comunitățile eneolitice din Oltenia modelau lutul, prelucrau piatra, osul și cornul și experimentau tehnologii care aveau să influențeze viața cotidiană.
🏛️Expoziția temporară „Povestea unei lumi apuse. Cultura eneolitică Sălcuța”, organizată de Muzeul Olteniei – Secția de Istorie-Arheologie, aduce în atenția publicului artefacte descoperite în situri reprezentative pentru una dintre cele mai importante culturi ale eneoliticului din sud-vestul României.
🔶Printre piesele de referință se află toporul din cupru cu brațele în cruce, descoperit la Moțăței, mărturie a dezvoltării metalurgiei timpurii, precum și vasul-askos provenit de la Sălcuța, piesă care reflectă rafinamentul tehnic și estetic al ceramicii acestei culturi.
Alături de vase ceramice, figurine antropomorfe și zoomorfe, unelte din piatră, os și corn, aceste artefacte reconstruiesc fragmente din viața comunităților care au locuit Oltenia cu mai bine de șase milenii în urmă.
📍 Muzeul Olteniei Craiova – Secția de Istorie-Arheologie
🕘 Program de vizitare: marți–duminică: 09:00–17:00 (ultima intrare 16:15)

Fun in Summer 2026 @Biblioteca Aman
2026-07-01 - 2026-08-31 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman”, prin compartimentul Depozit General, Săli de Lectură și secțiile Mediatecă, American Corner Craiova și Depozit General continuă seria de activități gratuite, desfășurate în fiecare vară în cadrul programului Fun in Summer.
Activitățile propuse pentru lunile iulie și august se vor desfășura fizic, la sediul bibliotecii județene (în sălile clădirii „Aman”) și se adresează copiilor cu vârsta cuprinsă între 6 și 18 ani.
Înscrierile se realizează în perioada 17-26 iunie 2026, în intervalul orar 08.15-15.30, în limita locurilor disponibile:

Personal, la sediul central al Bibliotecii Județene „Alexandru și Aristia Aman”, secția Mediatecă și American Corner.
Telefonic, la numărul 0251 522 393.

Numărul de locuri este limitat în funcție de atelier.
Programul activităților din această vară va fi după cum urmeaza:

Luni: Movie Club (iulie și august, 11:30-13:00, vârsta 10-18 ani, disponibile 20 locuri)
Marți: English Club (7-28 iulie, ora: 10:00-11:00, vârsta 7-9 ani, disponibile 15 locuri)
Miercuri: Le Club de Francais (1-31 iulie, ora 10:00-11:00, vârsta 7-9 ani, disponibile 15 locuri)
Miercuri: Games Day (1 iulie – 28 august, ora 10:00-12:00, vârsta: 10-18 ani, disponibile 20 locuri)
Joi: English Club (1-31 iulie, ora: 10:00-11:00, vârsta 7-9 ani, disponibile 15 locuri)
Joi: Teen Lab (6 iulie-6 august, ora: 11:30-13.00, vârsta: 12-15 ani, disponibile 15 locuri)
Joi: Detectivii de emoții (16 iulie-13 august, ora 11:00-12:00, vârsta: 7-8 ani, disponibile 15 locuri)
Vineri: – Clase de Español (3-31 iulie, vârsta 11-13 ani, ora: 10:00-12:00, disponibile 20 locuri)
Academia Creativă – (3-7 august, ora 9:00-12:00, vârsta 10-12 ani, disponibile 10 locuri)
Academia Creativă – (10-14 august, ora 9:00-12:00, vârsta 12-14 ani, disponibile 10 locuri)
Atelier Digital Illustrator – 20 iulie, ora 11:00, vârsta 11-13 ani, disponibile 10 locuri

Movie Club (iulie – august 2026) se va desfășura săptămânal, în fiecare zi de luni, în intervalul orar 11.30-13.00. Prima întâlnire va avea loc în data de 6 iulie. Pe parcursul întâlnirilor se vor viziona filme din colecția bibliotecii județene, secția Mediatecă. Numărul de locuri disponibile este de 20. Atelierul este susținut de elevi voluntari ai Bibliotecii Județene „Alexandru și Aristia Aman”.

English Club (2 – 30 iulie 2026) se va desfășura în fiecare zi de marți și joi, în intervalul orar 10.00-11.00. Prima întâlnire va avea loc în data de 7 iulie. Sunt așteptați să se înscrie copii cu vârsta cuprinsă între 7 și 9 ani. Numărul de locuri disponibile pentru acest atelier este de 15. Pe parcursul întâlnirilor participanții vor deprinde cunoștințe de limba engleză. Cursul este susținut de studenți voluntari de la Facultatea de Litere din cadrul Universității din Craiova.

Le Club de Francais (1 – 31 iulie 2026) se va desfășura în fiecare zi de miercuri, în intervalul orar 10.00-11.00. Prima întâlnire va avea loc în data de 1 iulie. Sunt așteptați să se înscrie copii cu vârsta cuprinsă între 7 și 9 ani. Numărul de locuri disponibile pentru acest atelier este de 15. Pe parcursul întâlnirilor participanții vor deprinde cunoștințe de limba franceză. Cursul este susținut de studenți voluntari de la Facultatea de Litere din cadrul Universității din Craiova.

Games Day (iulie – august 2026) se va desfășura săptămânal, în fiecare zi de miercuri, începând cu ora 10.00. Prima întâlnire va avea loc în data de 1 iulie. Propunem o colecție interesantă de jocuri educative și de recreație, precum: șah, puzzle-uri, Monopoly, Dixit sau Cluedo. Numărul de locuri disponibile este de 20. Atelierul este susținut de elevi voluntari ai Bibliotecii Județene „Alexandru și Aristia Aman”.

Teen Lab (6 iulie – 6 august 2026) se va desfășura în fiecare zi de joi, în intervalul orar 11.30-13.00. Prima întâlnire va avea loc în data de 6 iulie. Sunt așteptați să se înscrie copii cu vârsta cuprinsă între 12 și 15 ani. Numărul de locuri disponibile pentru acest atelier este de 15. Pe parcursul întâlnirilor participanții vor deprinde cunoștințe despre antreprenoriat, Social Media, Canva, etc. Atelierul este desfășurat în parteneriat cu Asociația Explorator și susținut de voluntari internaționali Erasmus + de la asociațiile ANDCTR, Asociația Explorator și ANTER. Atelierul se va desfășura în limba engleză.

Detectivii de emoții (16 iulie – 13 august 2026) se va desfășura în fiecare zi de joi, în intervalul orar 11.00-12.00. Prima întâlnire va avea loc în data de 16 iulie. Sunt așteptați să se înscrie copii cu vârsta de 7 și 8 ani. Numărul de locuri disponibile pentru acest atelier este de 15. În cadrul acestor întâlniri, cei mici vor învățat prin jocuri și activități creative să își recunoască și să își gestioneze propriile stări, precum și să înțeleagă emoțiile celor din jur. Atelierul va fi susținut de bibliotecar Andreea Enache, din cadrul Bibliotecii Județene „Alexandru și Aristia Aman”.

Clase de Español (3 – 31 iulie 2026) se va desfășura în fiecare zi de vineri, în intervalul orar 10.00-12.00. Prima întâlnire va avea loc în data de 3 iulie. Sunt așteptați să se înscrie copii cu vârsta cuprinsă între 11 și 13 ani. Numărul de locuri disponibile pentru acest atelier este de 20. Pe parcursul întâlnirilor participanții vor deprinde cunoștințe de limba spaniolă. Cursul este susținut de studenți voluntari de la Facultatea de Litere din cadrul Universității din Craiova.

Academia Creativă atelierele se vor desfășura în intervalul 3 – 7 august pentru copiii cu vârsta cuprinsă între 10 și 12 ani și în intervalul 10 – 14 august pentru copiii cu vârsta cuprinsă între 12 și 14 ani. În cadrul celor 2 ateliere participanții vor explora lumea fascinantă a inteligenței artificiale, exprimându-și în același timp creativitatea în moduri noi și inspiratoare, cu ajutorul celor 4 module: scriere creativă, pictură digitală, compoziție muzicală și animație și arte vizuale. Academia Creativă se va încheia cu o expoziție digitală din lucrărilor participanților. Atelierele vor fi susținute de bibliotecarii Mădălina Băileșteanu și Denisa Florescu, din cadrul Bibliotecii Județene „Alexandru și Aristia Aman”.

Digital Illustrator atelierul se va desfășura în data de 20 iulie, în intervalul orar 11:00-13:00, se adresează elevilor cu vârsta cuprinsă între 11 și 13 ani. În cadrul atelierului, participanții vor învăța tehnicile de bază ale desenului și ilustrațiilor digitale, și își vor dezvolta abilitățile de artă digitală și de utilizare a instrumentelor IT. Atelierul este desfășurat în parteneriat cu Logiscool Craiova.

Expoziție de fotografie „Perfecțiunea unui 10”
2026-07-01 09:00 - 17:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
„Perfecțiunea unui 10” – o expoziție despre clipa în care imposibilul a devenit posibil
Există momente care nu aparțin doar istoriei, ci și memoriei lumii. Există clipe atât de desăvârșite încât timpul se oprește pentru a le privi. La 18 iulie, se împlinesc 50 de ani de la ziua în care o copilă din România a schimbat pentru totdeauna definiția performanței. La Jocurile Olimpice de la Montreal, în vara anului 1976, Nadia Comăneci a primit primul 10 perfect din istoria gimnasticii olimpice. Tabela electronică nu fusese pregătită pentru perfecțiune și a afișat „1.00”. Lumea întreagă a înțeles însă că asistă la nașterea unui simbol.
În semn de omagiu adus acestui moment irepetabil, 47 de artiști fotografi din Craiova, din țară și din diaspora reunesc imaginea și cuvântul în expoziția de eseuri și parabole fotografice intitulată: „Perfecțiunea unui 10”. Expoziția este deschisă publicului până la 31 iulie, în holul Expozițional al Bibliotecii „Alexandru și Aristia Aman” din Craiova, oferind vizitatorilor prilejul de a descoperi un amplu dialog vizual despre una dintre cele mai luminoase pagini din istoria sportului mondial.
Momentul aniversar dedicat împlinirii a cinci decenii de la primul 10 olimpic va fi marcat printr-o ceremonie festivă organizată în data de 17 iulie, începând cu ora 12:00, în Sala „Dinu C. Giurescu” a Bibliotecii „Alexandru și Aristia Aman”, loc în care artiștii, invitații și iubitorii fotografiei vor celebra împreună memoria unui moment care a schimbat pentru totdeauna istoria gimnasticii mondiale.
Expoziția propune o călătorie vizuală dincolo de performanța sportivă. Ea vorbește despre curaj, disciplină, fragilitate, echilibru, vis și depășirea limitelor omenești. Fiecare lucrare este o meditație fotografică inspirată de una dintre cele mai luminoase pagini din istoria sportului mondial.
Cele zece direcții conceptuale care au inspirat autorii – de la „Înainte de 10”, „Copilăria suspendată”, „Corpul ca alfabet”, „Metamorfoza unui număr”, „Perfecțiunea imperfectă”, până la „Scorul care n-a încăput pe tabelă” și „Respirația perfecțiunii” – transformă fotografia într-un limbaj al emoției și al reflecției, într-un dialog între generații, între memorie și prezent, între document și metaforă.
Fiecare autor adaugă o perspectivă proprie asupra perfecțiunii, iar împreună alcătuiesc o singură poveste: aceea a unei note care a devenit patrimoniu al umanității și a unei inspirații care continuă să lumineze generații întregi.
„Perfecțiunea unui 10” nu este doar o expoziție de fotografie.
Este un eseu colectiv despre ceea ce omul poate deveni atunci când talentul întâlnește munca, când emoția întâlnește disciplina și când visul îndrăznește să depășească limitele pe care lumea le credea imposibil de trecut.
Este un omagiu adus Nadiei Comăneci.
Este o reverență în fața perfecțiunii.
Este invitația de a redescoperi, prin fotografie și poezie vizuală, clipa în care un simplu număr s-a transformat pentru totdeauna într-un simbol al excelenței.
Între 1 și 31 iulie, fiecare vizitator este invitat să pășească în acest univers al emoției, iar pe 17 iulie, la ora 12:00, să participe la ceremonia care va aduce împreună artiști, iubitori ai fotografiei, ai sportului și ai culturii, pentru a celebra una dintre cele mai frumoase povești scrise vreodată de România în patrimoniul olimpic al lumii.
„10 nu este o cifră. Este o stare. O lumină. O amintire care continuă să inspire lumea.”

Festivalul Theater Networking Talents 2026
2026-07-01 16:00 - 2026-07-04 20:30 | Teatrul Național Marin Sorescu Craiova, Str. A. I. Cuza, nr. 11, Craiova, Dolj, 200585, România
Festivalul Theater Networking Talents 2026: patru zile în care noua generație de creatori din artele spectacolului se întâlnește la Craiova
Între 1 și 4 iulie 2026, Theater Networking Talents (TNT) revine la Craiova cu ediția a VIII-a: un festival internațional dedicat tinerilor regizori de teatru și creatorilor emergenți din artele spectacolului, construit în jurul spectacolelor de absolvire, al întâlnirilor profesionale și al conversațiilor care deschid drumuri noi.
Organizat de Teatrul Național „Marin Sorescu” din Craiova și Departamentul Arte și Media al Universității din Craiova, TNT aduce împreună, timp de patru zile, artiști aflați la început de carieră, profesori, critici, manageri culturali, producători, invitați internaționali și public tânăr. Programul ediției 2026 propune opt spectacole de teatru, performance și coregrafie, masterclass-ul de regie cu Lorraine de Sagazan, dialoguri, o seară de cinema, lansări de carte și evenimente în care conversațiile continuă în spații informale.
Showcase-ul TNT, secțiunea centrală a festivalului, reunește creații semnate de tineri absolvenți formați în universități de artele spectacolului din Europa. Vor fi prezentate – AGNUS DEI: Pentimento de un mundo futuro, text și regie Eduardo Guzmán Sánchez (Școala Superioară de Artă Dramatică din Sevilla, Spania), 4 Man Performance Format, text și regie August S. Geerlings (Academia Norvegiană de Teatru, Universitatea Østfold, Norvegia), The Bald One, regie și adaptare Diana Mihalașcu (Universitatea Babeș-Bolyai din Cluj-Napoca, România), Theatre of the Future, regie Alina Pietrăreanu (Universitatea de Arte din Târgu Mureș, România), Femina, concept și coregrafie Tamara Găgeatu și Dreamin’, regie și dramaturgie Carla Oncescu (UNATC „I.L. Caragiale” din București, România), A Microscopic Odyssey, regie Hope Wishart (Academia de Muzică și Artă Dramatică din Londra, Regatul Unit) și I, David, regie Gabrijel Lazić (Academia pentru Teatru, Radio, Film și Televiziune, Universitatea din Ljubljana, Slovenia).
Unul dintre reperele ediției este prezența regizoarei franceze Lorraine de Sagazan. Invitata va susține două sesiuni de masterclass, cu sprijinul Institutului Francez din România, și va participa la TNTalk – Lorraine de Sagazan în dialog cu Octavian Szalad. Discuția va aborda parcursul său artistic, procesul de lucru, relația cu actorii și felul în care se construiește o practică regizorală contemporană.
TNT 2026 deschide și o conversație importantă despre felul în care se învață regia astăzi. TNTalk – Profesori de regie: o școală în tranziție îi aduce la aceeași masă pe, Cristian Ban, Florin Caracala, Bobi Pricop, David Schwartz, într-o dezbatere moderată de Mihai Gligan. Dialogul va aborda transformările școlilor de teatru, noile metode pedagogice, relația dintre educația artistică și scena profesionistă și contextul în care se formează astăzi tinerii regizori.
TNT valorifică energia întâlnirilor prin TNTea Time, TNTrivia & Networking Night, Cinema Night, lansări de carte și evenimentele de deschidere și închidere – contexte relaxate pentru conexiuni și comunitate.
Programul complet este disponibil pe: tntfestival.ro, care funcționează ca spațiu de promovare continuă pentru tinerii artiști, și arhivă digitală. Platforma susține vizibilitatea creatorilor emergenți și extinde prezența TNT dincolo de cele patru zile de festival.
Lansat în 2017, Theater Networking Talents – TNT s-a conturat ca un loc de întâlnire pentru tinerii regizori și creatorii din artele spectacolului. În 2026, festivalul rămâne un spațiu care conectează debutul artistic cu publicul, școlile de teatru, scena profesionistă și rețelele internaționale de colaborare.
TNT este susținut de Ministerul Culturii și Ministerul Educației și Cercetării.
Parteneri: Institutul Francez din România, Institutul Cervantes din București
Sponsori: Recon S.A., Karalis

Urmăriți-ne pe Facebook @theaternetworking și
Instagram @theaternetworkingtalents

Lanțul Umanității | 150 de secunde pentru 150 de ani
2026-07-04 10:00 - 12:00 | Piața William Shakespeare, Str. A. I. Cuza, Craiova, Dolj, România
SCRIEM ISTORIE ÎMPREUNĂ! 150 DE ANI DE CRUCE ROȘIE ROMÂNĂ
Anul acesta, Crucea Roșie Română împlinește o vârstă glorioasă: 150 de ani de umanitate, sprijin necondiționat și speranță adusă în momentele cele mai grele. Este o moștenire uriașă care aparține întregii comunități!
Pentru a celebra așa cum se cuvine acest moment istoric, Filiala Crucea Roșie Dolj te invită să faci parte din cel mai mare gest de solidaritate al acestui an: Lanțul Umanității | 150 de secunde pentru 150 de ani.
Când? Sâmbătă, 4 Iulie 2026 Interval orar: 10:00 – 12:00 Locul de întâlnire: Piața William Shakespeare (Esplanada Teatrului Național „Marin Sorescu”, Craiova)
Ce facem?Ne vom uni mâinile într-un lanț uman simbolic, arătând tuturor că solidaritatea în Dolj este de neclintit. Vrem să demonstrăm că, la fel ca în ultimii 150 de ani, Crucea Roșie este mereu aici: oameni pentru oameni.
Oricine poate fi o verigă! Adu-ți prietenii și familia!Nu trebuie să fii voluntar oficial pentru a susține cauza. Invită-ți prietenii, colegii, părinții sau frații! Prezența voastră va arăta că spiritul Crucii Roșii inspiră întreaga comunitate.
Dress code & Recomandări:
Voluntarii: În tricoul roșu de voluntar (sau cel mai simplu tricou roșu pe care îl aveți).
Invitații: Sunt încurajați să poarte tot un tricou roșu, pentru a păstra tematica cromatică a evenimentului.
Nu uitați să aveți la voi o sticlă cu apă pentru hidratare și protecție solară!
„Fii parte din istorie. Fii veriga care unește comunitatea!”
Haideți să arătăm forța și inima mare a celei mai mari Organizații Umanitate din Lume !Ne vedem sâmbătă, pe 4 iulie!

Festivalul Luminii Craiova 2026
2026-07-04 17:00 - 22:00 | Parcul Nicolae Romanescu, Craiova, Dolj, România
Cu ocazia celei de a IX-a ediții a Festivalului Luminii în Craiova, cercetașii te așteaptă în data de 4 iulie, începând cu ora 17:00, în Parcul Nicolae Romanescu, zona Foișorului Fanfarei!
Festivalul Luminii este un spațiu dedicat creativității, redescoperirii frumuseții lucrurilor mărunte și exprimării artistice. Găzduind ateliere interactive, sesiuni muzicale acustice și multe alte surprize, evenimentul oferă o platformă autentică pentru tinerele talente și pentru toți cei care doresc să împărtășească idei, perspective și momente de lumină.
La Festivalul Luminii, fiecare colț al parcului prinde viață cu activități interactive și pline de creativitate! Te invităm să explorezi toate atelierele pregătite de cercetașii craioveni, unde vei avea de ales de la pictură pe față și henna, până la tras cu arcul și codițe împletite.
Unul dintre punctele centrale din acest an îl constituie zona de robotică a celor de la Soft Horders și Rasky Robotics, locul ideal pentru toți cei pasionați de inovație sau doar curioși să vadă cum arată viitorul!
Te invităm să ni te alături la foișor la 21:00 pentru a te bucura de gulguțele aprinse și de un moment artistic cu muzica și dans pregătit de cercetașii noștri.
Alătură-te și tu, bucurându-te împreună cu noi de frumusețea lucrurilor mărunte!
Fusei aici, făcui asta! Gata oricând!

Petrecerea SEASON pe Aeroportul Craiova
2026-07-04 19:00 - 23:59 | Dolj
4 IULIE | SEASONReady for boarding?
Pentru prima dată în România, platforma Aeroportului Craiova devine scena unei petreceri open-air.
Open gates at 19:00
Cabin crew:From IBIZA DJ ANREYFrom Romania DJ Gabrian & Eli.G& more international DJ To Be Announced
Bilete disponibile pe LiveTickets sau în linkul din secțiunea ,,bilete,,.mesele se rezerva pe WhatsApp: 0755.347.597
18+ event. Acces will not be granted to minors.See you after takeoff

Săptămâna Christopher Nolan
2026-07-09 19:00 - 22:00 | Dolj
Săptămâna Christopher Nolan

Înainte de lansarea unuia dintre cele mai așteptate filme ale anului, The Odyssey, te invităm să redescoperi universul cinematografic al regizorului care a redefinit modul în care trăim filmele pe marile ecrane. Între 9 și 12 iulie, Inspire Cinema îți propune o retrospectivă dedicată lui Christopher Nolan – patru titluri esențiale, patru experiențe care au marcat o generație de cinefili.

The Prestige (2006) – 09 Iulie
Rivalitatea a doi magicieni devine o luptă fără reguli, într-o poveste despre obsesie, iluzie și sacrificiu.

The Dark Knight (2008) – 10 Iulie
Batman se confruntă cu Joker într-un thriller epic despre haos, moralitate și eroul de care avem nevoie.

Inception (2010) – 11 Iulie
Vin în vis în vis. O misiune imposibilă în mintea altcuiva, unde realitatea este doar începutul.

Dunkirk (2017) – 12 Iulie
Tensiunea pură a evacuării de la Dunkerque, spusă într-o experiență cinematografică fără precedent.

Patru filme. Patru povești despre obsesie, sacrificiu, iluzie și timp.
Patru seri de cinema așa cum au fost gândite să fie văzute: pe marele ecran.

O selecție curatoriată de prietenul Inspire, Iulian Fira. Bine cunoscut publicului nostru din serile de Cinemateca, Iulian a ales personal aceste patru filme și va fi prezent înaintea fiecărei proiecții. Te va introduce în universul fiecărui titlu, va împărtăși detalii mai puțin știute din culise, povești despre creație și context, teme recurente și idei care transformă vizionarea într-o experiență completă.
Nu sunt doar proiecții. Sunt seri de dialog, descoperire și pasiune pentru film.

Te așteptăm la Inspire Cinema!
Fie că ești înrăit al lui Nolan sau vrei să (re)descoperi filmele care i-au consolidat reputația, această retrospectivă este ocazia perfectă de a le vedea pe marele ecran, în cea mai bună companie.

Locurile sunt limitate.
Rezervă-ți locul din timp!

Expoziție 2026 Disertație la Artă
2026-07-10 19:00 - 20:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc, în parteneriat cu Facultatea de Teologie Ortodoxă a Universității din Craiova, organizează vineri, 10.07.2026, la ora 19:00, vernisajul expoziției 2026 DISERTAȚIE LA ARTĂ, având binecuvântarea IPS Acad. Prof. univ. dr. Irineu Popa, Arhiepiscopul Craiovei și Mitropolitul Olteniei.
Evenimentul va prezenta pentru prima dată lucrări de disertație realizate în cadrul programului de masterat Pictură-Explorări cromatice, sub coordonarea Lect. univ. dr. Laura Semenov, curatorul acestei expoziții.
Vor expune absolvenții: Andreea Crețan, Lucia Chirvasuță, Angela Mustăcilă, Denisa Negru și Valentin Georgescu.
Lect. univ. dr. Laura Semenov a precizat:„Expoziția „2026 DISERTAȚIE LA ARTĂ” prezintă pentru prima dată în spațiul craiovean lucrări de disertație elaborate în cadrul Facultății de Teologie Ortodoxă de la specializarea Pictură. Absolvenții prezenți în această expoziție sunt foști studenți care au terminat programul de licență în cadrul facultății noastre și care au o continuitate clară în parcursul lor artistic și academic. Lucrările prezente în spațiul expozitiv reprezintă o cercetare artistică serioasă cu trasee interdisciplinare sociale și antropologice, ce s-a dezvoltat pe parcursul celor 2 ani de studii masterale, iar fiecare temă are o semnificație cu totul personală pentru absolvenți.
Expoziția va putea fi vizitată până la jumătatea lunii august 2026.

Seri la Palat - Musical & Film Concert / Adrian Nour
2026-07-10 21:00 - 22:30 | Muzeul de Artă Craiova, Calea Unirii, nr. 15, Craiova, Dolj, România
VINERI, 10 IULIE 2026, ORA 21:00 – „Seri la Palat”MUSICAL & FILM Concert
ORCHESTRA SIMFONICĂ A FILARMONICII „OLTENIA”DIRIJOR: CONSTANTIN GRIGORESOLIȘTI: CRISTINA POPA (soprană), ADRIAN NOUR———În program:Charles Chaplin: This is my songHoward Ashman – Alan Menken/ arr. Andrei Tudor: Little mermaid – “Part of your world”(solistă: Cristina Popa)Jacques Plante: La bohème(solist: Adrian Nour)A. Boublil/C.M. Schönberg: Les miserables – “On my own”(solistă: Cristina Popa)Charles Aznavour: Les deux guitares(solist: Adrian Nour)Alan Menken: Aladdin – “A whole new world”(soliști: Cristina Popa și Adrian Nour)Ennio Morricone: Once upon a time in AmericaFrederick Loewe: My fair lady – “I could have danced all night”(solistă: Cristina Popa)Frederick Loewe: My fair lady – “On the street where you live”(solist: Adrian Nour)James Horner: Titanic suiteLeonard Bernstein: West side stoy – “I feel pretty”(solistă: Cristina Popa)Nacio Herb Brown: Singin’ in the rain(solist: Adrian Nour)Hans Zimmer/Ted Parson: The Lion King SuiteAndrew Lloyd Webber: Fantoma de la Operă(soliști: Cristina Popa și Adrian Nour)Calvin Custer: A tribute to Henry Mancini

Expoziția Internațională de Fotografie Let’s Rock
2026-07-11 11:00 - 12:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește sâmbătă, 11 iulie 2026, la ora 11.00, vernisajul Expoziției Internaționale de Fotografie Let’s Rock, un proiect artistic dedicat universului rock și forței expresive a imaginii fotografice. Ajunsă la cea de-a treia ediție, expoziția Let’s Rock va fi disponibilă în perioada 11 iulie-18 august 2026.
Inspirată de spiritul unei zile care celebrează una dintre cele mai influente culturi muzicale ale lumii, expoziția propune o incursiune vizuală în universul concertelor, al artiștilor, al publicului și al emoțiilor pe care muzica rock le naște dincolo de scenă. Fiecare fotografie devine o poveste despre energie, libertate, expresivitate și despre legătura profundă dintre artist și spectator.
Ediția din acest an reunește 22 de artiști fotografi din România și din străinătate, confirmând caracterul internațional al proiectului. Dintre aceștia, 18 sunt din România, reprezentând nouă orașe din țară, iar 4 provin din Serbia, Bulgaria și Israel, demonstrând că limbajul fotografiei și spiritul rockului depășesc orice graniță culturală sau geografică.
Expun artiștii fotografi:

Gabriel Amarandei (Iași)
Cristi Nicolae Caval (Târgu Jiu – GJ)

Ioan Ciobotaru (Râmnicu Vâlcea – VL)
Mihaela Eleonora Cojocaru (Craiova)
Sebastian Constantinescu (Craiova – student)
Livia Corcoveanu (Craiova)
Igor Desic (Serbia)
Cristina Marcu (Craiova – student)
Silviu Cristian Mirescu (Craiova)
Ion Claudiu Nețoiu (Baia de Aramă – MH)
Monica Olteanu (Craiova – student)
Iuliana Pașca (Baia Mare – MM)
Diana Pălădescu (Iași)
Ovi D. Pop (Oradea)
Strahinja Rupnijak (Serbia)
Paul Segal (Jerusalem – Israel)
Mariana Scubli (Sighetul Marmației – MM)
Bogdan Ioan Tătaru (Craiova)
Oana Maria Țigănilă (Craiova)
Ovidiu Urziceanu (Calafat – DJ)
Andi Marian Voicu (Craiova)
Zdravka Zlateva (Bulgaria)

„Lets Rock” este mai mult decât o expoziție de fotografie. Este o celebrare a libertății de expresie, a creativității și a unei culturi muzicale care continuă să inspire și să unească oameni din întreaga lume. Prin fiecare imagine expusă, fotografia devine ecoul unei vibrații care nu se stinge odată cu ultimul acord, ci continuă să trăiască în memoria privitorului.
Publicul este invitat să participe la această sărbătoare internațională a fotografiei și a muzicii rock și să descopere, prin imagini spectaculoase, energia unei lumi în care arta, muzica și emoția se întâlnesc într-un dialog fără frontiere.

Simpozionul Internațional de Sculptură Drumuri brâncușiene, ediția a XII-a
2026-07-13 09:00 - 17:00 | Dolj
Teatrul pentru Copii și Tineret Colibri, prin Compartimentul Casa de Cultură Traian Demetrescu, organizează în perioada 13 iulie – 10 august 2026 cea de a XII-a ediție a Simpozionului Internațional de Sculptură Drumuri brâncușiene.
Anul acesta au răspuns apelului nostru 33 de sculptori din 19 țări, cu proiecte sculpturale în marmură, metal și lemn. Tema ediției este În spiritul lui Brâncuși.
Juriul Simpozionului a selectat pentru a fi realizată sculptura cu titlul Portrait of a Girl, lucrare în metal, propusă de către sculptorița Inna Tkachivska, din Ucraina.
Lucrările Simpozionului se vor desfășura în parcarea Centrului Multifuncțional Craiova, începând cu 13 iulie 2026. Spațiul de lucru este deschis publicului, care poate urmări în timp real realizarea lucrării.
